BASES DE LA CONVOCATÒRIA DE FINANÇAMENT DE PROJECTES D'INVESTIGACIÓ SOBRE EL POBLE GITANO. CÀTEDRA DE CULTURA GITANA. UNIVERSITAT D'ALACANT 2020 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5984)
  + [Valencià](/va/acuerdo/5984)






Selector de idioma

Leer

* [Español](/es/acuerdo/5984)
* [Valencià](/va/acuerdo/5984)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA DE FINANÇAMENT DE PROJECTES D'INVESTIGACIÓ SOBRE EL POBLE GITANO. CÀTEDRA DE CULTURA GITANA. UNIVERSITAT D'ALACANT 2020[Butlletí Oficial Universitat d'Alacant](/ca/Publicacion)
=========================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA DE FINANÇAMENT DE PROJECTES D'INVESTIGACIÓ SOBRE EL POBLE GITANO. CÀTEDRA DE CULTURA GITANA. UNIVERSITAT D'ALACANT 2020

Data d'aprovació
:   02/10/2020

Data de publicació
:   02/10/2020

Òrgan competent
:   Secretària general

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5984.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5984)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5984)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA DE FINANÇAMENT DE PROJECTES D'INVESTIGACIÓ SOBRE EL POBLE GITANO. CÀTEDRA DE CULTURA GITANA. UNIVERSITAT D'ALACANT 2020&url=https://www.boua.ua.es/va/acuerdo/5984)

**Títol:** BASES DE LA CONVOCATÒRIA DE FINANÇAMENT DE PROJECTES D'INVESTIGACIÓ SOBRE EL POBLE GITANO. CÀTEDRA DE CULTURA GITANA. UNIVERSITAT D'ALACANT 2020

**Secció:** CONVOCATÒRIES I CONCURSOS

**Òrgan:** Secretària general

**Data d'aprovació:** divendres, 2 d'octubre de 2020

BASES DE LA CONVOCATÒRIA DE FINANÇAMENT DE PROJECTES D'INVESTIGACIÓ SOBRE EL POBLE GITANO. CÀTEDRA DE CULTURA GITANA. UNIVERSITAT D’ALACANT 2020

La Càtedra de Cultura Gitana de la Universitat d'Alacant és un projecte universitari i institucional que es va crear mitjançant un acord de col·laboració entre la Universitat d'Alacant, a través de la Secretaria General i el Vicerectorat de Responsabilitat Social, Inclusió i Igualtat, i la Conselleria d'Igualtat i Polítiques Inclusives de la Generalitat Valenciana , organisme que la finança.

Els objectius de la càtedra són impulsar la docència i la investigació sobre la comunitat gitana, i és, a més, l'instrument que materialitza el compromís entre la Universitat d'Alacant i la Generalitat Valenciana per a fomentar la cultura del poble gitano, la realització d'estudis sobre la seua realitat i el desenvolupament d'estratègies d'inclusió que impulsen la igualtat d'oportunitats i incentiven especialment l'accés als estudis universitaris de la joventut gitana. El coneixement i la formació generats mitjançant la càtedra contribuirà a informar les polítiques públiques per a donar suport a les estratègies d'inclusió i igualtat del poble gitano.

1. Objectiu i financiació

L'objectiu d’aquesta convocatòria és regular el procediment de concessió, en règim de publicitat, objectivitat i concurrència competitiva, d’ajudes a projectes d’investigació científica amb perspectiva de gènere sobre el poble gitano en els àmbits d'educació, salut, ocupació, habitatge, cultura i identitat, atenció a la diversitat, antigitanisme i foment de la participació social.

La dotació màxima destinada a finançar les ajudes d'aquesta convocatòria és de 30.000 euros, d'acord amb les disponibilitats pressupostàries i consignades en l'aplicació 29.40.0H.03.82 del pressupost de despeses de la Càtedra de Cultura Gitana de la UA.

2. Requisits

Podran concórrer a aquesta convocatòria els equips d’investigació d'universitats o centres d’investigació acreditats formats per almenys 3 investigadors o investigadores vinculats o vinculades estatutàriament o contractualment al seu centre a temps complet i en el període d'execució del projecte. Almenys un membre de l'equip investigador ha de tenir el títol de doctor o doctora. L'equip d’investigació haurà de mantenir una presència equilibrada entre homes i dones.

El personal investigador que integre l'equip que desenvoluparà el projecte d’investigació haurà de complir els requisits següents:

a) Estar vinculat estatutàriament o contractualment a una universitat o centre d’investigació acreditat en servei actiu.

b) Pertànyer a l'equip d’investigació durant tot el període d'execució i realitzar les tasques compromeses. En qualsevol cas, l'equip d’investigació ha de respectar els requisits mínims de composició exigits en la convocatòria.

c) Cap investigador o investigadora podrà figurar en més d'una sol·licitud d'ajuda i, en cas que es done aquesta circumstància, quedaran invalidades totes les sol·licituds en què aparega.

No podran tenir la condició de beneficiàries les persones que es troben culpables en alguna de les causes enumerades en l'article 13 de la Llei 38/2003, de 17 de novembre, general de subvencions i, en particular, les que no estiguen al corrent en el compliment de les seues obligacions tributàries i amb la Seguretat Social.

3. Contingut

Projectes d’investigació a executar en un termini màxim d'11 mesos a partir de la data establida en la resolució per un grup d’investigació pertanyent a qualsevol institució educativa o centre d’investigació de què reunisquen els requisits establits en aquesta convocatòria.

Les ajudes obtingudes s'abonaran íntegrament en el moment de concessió de l'ajuda, en l'exercici 2019. L'ajuda es destinarà a cobrir les següents despeses, sempre que estiguen directament relacionats amb el projecte d'investigació sol·licitat:

a) Despeses d'execució: material fungible i manteniment, viatges i dietes, sempre que estiguen directament relacionades amb la consecució dels objectius de la investigació proposats. Les despeses d'aquest concepte no podran sobrepassar el 50% del cost total de l'ajuda, llevat que la naturalesa de la investigació justifique l'aprovació d'un percentatge superior.

b) Contractes d’investigació per a promoure la participació en el projecte d'investigadors novells o personal tècnic de suport al projecte.

c) Altres despeses i material bibliogràfic: la contractació de serveis externs o l'adquisició de material bibliogràfic podrà consignar-se en aquest apartat.

La percepció d'una d'aquestes ajudes és compatible amb altres ajudes o subvencions per a la mateixa finalitat, sempre que conjuntament no superen el cost total del projecte.

4. Forma de presentació i documentació que cal aportar

Per a sol·licitar l'ajuda s'enviarà un correu electrònic a

[x.hhglayo@kx.or](mailto:h.lqamqbe@yn.cx)

amb la següent informació i documents:

a) Dades de l’investigador/a principal: nom i cognoms, NIF o NIE, adreça, telèfon, correu electrònic, institució.

b) Dades del projecte: títol y àrea de coneixement (UNESCO).

c) Memòria del projecte d’investigació, on es farà constar els apartats següents:

1r. Antecedents i estat actual del tema d’investigació sobre el poble gitano, que ha d'emmarcar-se en les línies d'acció en els àmbits d'educació, salut, ocupació, habitatge, cultura i identitat, atenció a la diversitat, antigitanisme i foment de la participació social. El disseny de la investigació ha d'incloure en tots els seus aspectes la perspectiva de gènere.

2n. Objectius concrets i interès del projecte.

3r. Hipòtesi, metodologia i pla de treball.

4t. Experiència de l'equip en el tema objecte del projecte.

5è. Pressupost detallat del projecte que en cap cas podrà ser superior a la dotació establida en aquesta convocatòria.

d) Currículum vitae de l'investigador o la investigadora principal i de cadascun dels membres de l'equip, segons el model formalitzat del Ministeri d'Economia i Competitivitat.

5. Termini de sol·licituds

Una vegada enviada per correu electrònic la informació sol·licitada en el punt 4, se li enviarà una resposta de confirmació de recepció de la informació.

El termini de presentació de sol·licituds començarà el dia de publicació d’aquesta convocatòria en el BOUA i acabarà el dia 8 de novembre, inclusivament.

Els requisits exigits en la convocatòria hauran de complir-se en la data d’acabament del termini de presentació de sol·licituds.

Si la documentació aportada fora incompleta o presentara errors esmenables es requerirà, mitjançant correu electrònic, a les persones interessades perquè en el termini de 10 dies esmenen la falta o presenten els documents preceptius, amb advertiment que, si no ho fan, se'ls tindrà per desistits de la seua petició. En absència d'esmena, s'entendrà que es desisteix de la sol·licitud, d'acord amb allò que estableix l'article 68.1 de la Llei 39/2015, d'1 d'octubre, del procediment administratiu comú de les administracions públiques i amb els efectes previstos en l'article 21.1 de l’esmentada llei.

6. Instrucció del procediment

La instrucció del procediment de concessió de les ajudes correspon a la Càtedra de Cultura Gitana, que comprovarà el compliment dels requisits i remetrà la documentació al jurat.

Les persones que intervinguen en el procés d'organització, valoració o concessió de les ajudes guardaran confidencialitat sobre els resultats de les avaluacions que s'efectuen a les candidatures que es presenten.

7. Resolució, notificació i publicació de les ajudes

Les sol·licituds seran seleccionades per una comissió avaluadora presidida pels membres següents:

1. El Vicerector d’Investigació i Transferència de Coneixement o persona en qui delegue.

2. La Directora de la Càtedra de Cultura Gitana, que exercirà la tasca de secretària.

3. Dos docents de reconegut prestigi en l'àmbit de la convocatòria designats per la Universitat d'Alacant, que actuaran com a vocals.

Una vegada analitzada la proposta formulada per la comissió avaluadora, la concessió de les ajudes s'acordarà per resolució de la Càtedra de Cultura Gitana. La resolució del procediment es notificarà a les persones interessades d'acord amb el que preveu l'article 68 de la Llei 39/2015, d'1 d'octubre, del procediment administratiu comú de les administracions públiques, mitjançant la publicació en la pàgina web

<https://dsp.ua.es/es/>

del Departament d'Infermeria Comunitària, Medicina Preventiva i Salut Pública i Història de la Ciència. Addicionalment, també podrà comunicar-se la notificació per correu electrònic al compte indicat en la sol·licitud.

La concessió de les ajudes es notificarà en el termini màxim de 5 dies hàbils des de la recepció de l'avaluació feta per la comissió .

Qualsevol modificació en les condicions que van motivar la concessió de les ajudes haurà de tenir l'autorització de la Càtedra de Cultura Gitana; en cas contrari, l'ajuda podrà ser revocada totalment o parcialment.

8. Criteris de valoració

La selecció i l’adjudicació dels premis es farà tenint en compte, de manera conjunta i ponderada, els aspectes i les valoracions següents:

a) Interès i originalitat del projecte (de 0 a 20 punts).

b) Objectius i metodologia del projecte. Pla de treball (de 0 a 40 punts).

c) Qualitat del grup d’investigació, entès com a trajectòria científica o tècnica de l'investigador o la investigadora principal i de l'equip de treball (de 0 a 20 punts).

d) Col·laboració en la investigació de les associacions gitanes o planificació de la transferència de coneixement cap a les entitats gitanes (de 0 a 20 junts).

9. Seguiment i justificació

L'acceptació de l'ajuda haurà de ser comunicada per la persona beneficiària en el termini de 2 dies a partir de la publicació de la resolució de concessió; en cas contrari s'entendrà que renuncia a l'ajuda concedida.

Amb aquesta acceptació de l'ajuda serà requisit imprescindible per a la concessió efectiva de la mateixa que s'aporten certificats signats pel representant legal de la institució d'origen de l'IP de trobar-se al corrent en el compliment de les seues obligacions tributàries i amb la Seguretat Social, en els termes establits en l'article 22 del Reial decret 887/2006, de 21 de juliol, pel qual s'aprova el Reglament de la Llei General de Subvencions (no necessari per a sol·licituds coordinades en la UA).

En un termini màxim de 3 mesos des de la data d’acabament del període d'execució del projecte, l'investigador o la investigadora principal haurà de remetre a la Càtedra de Cultura Gitana l'informe final on es faça constar els resultats obtinguts, la justificació de la utilització de l'ajuda rebuda d'acord amb el pressupost inclòs en la sol·licitud (llistes de gestió econòmica i còpia dels justificants de les despeses abonades) i una còpia de les publicacions resultants (enviades o publicades).

Una vegada acabat el període d'execució del projecte, les quantitats de l'ajuda que no s'hagen justificat seran reintegrades a la Càtedra de Cultura Gitana.

10. Protecció de dades de caràcter personal

Les dades de caràcter personal que consten en la sol·licitud seran tractades per la Universitat d’Alacant, en el seu caràcter de «responsable» i incorporades a l’activitat de tractament «Subvencions, beques, ajudes i premis». La finalitat d’aquest tractament de dades personals serà la gestió i resolució de la convocatòria, finalitat basada en l’interès públic de la convocatòria i en la sol·licitud de participació en aquesta.

En el marc dels tractaments esmentats, les vostres dades no se cediran a tercers llevat d’obligació legal.

Podeu exercir els vostres drets d’accés, rectificació, supressió i portabilitat de les vostres dades, de limitació i oposició al seu tractament, així com a no ser objecte de decisions basades únicament en el tractament automatitzat de les vostres dades, quan siguen procedents, davant de la Gerència de la Universitat en el Registre General de la Universitat d’Alacant, o bé a través de la seu electrònica <https://seuelectronica.ua.es/es/index.html>.

Es pot consultar la informació addicional i detallada sobre Protecció de dades, els drets i la Política de Privadesa de la Universitat d'Alacant en el següent enllaç: <https://seuelectronica.ua.es/va/privadesa.html>.

10. Recursos

Contra aquesta convocatòria i els actes administratius que d'ella es deriven, podrà interposar-se recurs d'alçada previst en els articles 121 i 122 de la Llei 39/2015, d'1 d'octubre, del Procediment Administratiu Comú de les Administracions Públiques, en el termini d'un mes explicat des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant el rector com a òrgan competent per a resoldre’l.

Alacant, 2 d’octubre de 2020

La Secretària General

Esther Algarra Prats





[Carretera Sant Vicent del Raspeig s/n  
03424 Sant Vicent del Raspeig - Alacant  
 Tel. 35 375 7561 - Fax 28 112 2283](https://www.google.es/maps/@69.880972,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12913&trk=tyah&trkInfo=tarId%8N5294940637213%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)